Αρωματική και εύκολη χορτόπιτα με έτοιμα φύλλα κρούστας
Χορτόπιτα σαν της γιαγιάς, αλλά με την ευκολία των έτοιμων φύλλων του εμπορίου. Είναι νόστιμη, αρωματική και εποχική, καθώς δεν έχουμε περιορισμούς και χρησιμοποιούμε τα χόρτα που βρίσκουμε στις λαϊκές αγορές ανάλογα με την εποχή.
1 πακέτο φύλλα κρούστας του εμπορίου, 1.500 γρ. χόρτα (σέσκουλα, λάπαθα, σπανάκι, μελισσόχορτο, φρέσκα κρεμμυδάκια, πράσα, καυκαλήθρες, τσουκνίδες, δυόσμος, μαϊντανός) ψιλοκομμένα, 250-300 γρ. θρυμματισμένη φέτα, αλάτι, ελαιόλαδο για το λάδωμα του σκεύους και των φύλλων
Για να φτιάξουμε χορτόπιτα πρώτα βάζουμε τα κομμένα χόρτα σε σουρωτήρι, αλατίζουμε και τα τρίβουμε με τα χέρια μας για 3-4 λεπτά, για να μαραθούν, να πέσει ο όγκος τους και να φύγουν τα υγρά τους. Τα αφήνουμε να στραγγίξουν περίπου 30 λεπτά. Λαδώνουμε το μεγάλο ταψί του φούρνου και στρώνουμε τα μισά φύλλα κρούστας, λαδωμένα καλά ένα ένα.Σκορπίζουμε από πάνω τα χόρτα και τη φέτα και σκεπάζουμε με τα υπόλοιπα φύλλα, λαδωμένα και αυτά. Χαράσσουμε την πίτα σε κομμάτια και ψήνουμε σε προθερμασμένο φούρνο στους 180°C, σε χαμηλό ράφι, για περίπου 1 ώρα, μέχρι να ροδίσουν τα φύλλα.
Διάφορα χόρτα εποχής,Σπανάκι,Χόρτα , Μυρωδικά